
תחשיב נזק 
1. נתונים:
1. התובע יליד 17.02.1988– נפגע בתאונת דרכים בתאריך 26.03.2023 בהיותו כבן 35 והינו כבן 38 כיום.
2. נכויות
1. בתחום האורתופדי:
ד"ר נחשון רנד, מומחה בכירורגיה אורתופדית אשר בדק את התובע, קבע את נכותו:
· נכות זמנית בשיעור 100% מיום התאונה ל.

· נכות צמיתה בשיעור 2.5% בגין הגבלה בתנועות ע"ש צווארי לפי סעיף 37(5)א' מנכות זו מנכה המומחה רבע בגין מצב קודם
· נכות צמיתה בשיעור 2.5% בגין הגבלה בתנועות ע"ש מותני לפי סעיף 37(7)א' מנכות זו מנכה המומחה מחצית ממצב קודם
·  נכות אורתופדית לתאונה – 3.25%
               רצ"ב חוות הדעת, מסומנת "כנספח 1".
2. בתחום הנוירולוגי:
פרופ' חן הלוי, מומחה לנוירולוגיה אשר בדק את התובע, קבע את נכותו:
· נכות צמיתה בשיעור 5% בגין כאבי ראש בעוצמה בינונית לפי סעיף 29(5)א'.
 לנכות זו מייחס המומחה מחצית בגין החמרת מצב קודם 
רצ"ב חוות הדעת, מסומנת "כנספח 2".
סה"כ נכות צמיתה לתאונה  6%
3. התובע יטען כי המומחים הנכבדים העריכו בחסר את הנכות הנובעת מן התאונה, או, לכל הפחות, יחסו משמעות רבה מדי לעבר. עיון בתיעוד הרפואי שהמציאה הנתבעת למומחים מעלה תיעוד דל, לא רציף ולא עקבי ובודאי לא כזה שיכול להצביע ולהצדיק נכות.
4. עובר לתאונה לא נזקק למעקב וטיפול רפואיים ובעטיה של התאונה מצוי הוא במעקב וטיפול לרבות הצורך בנטילת טיפול תרופתי ועל כן יטען התובע כי יש לייחס בצורה גורפת ואף גבוהה מהשיעור שנקבע ע"י המומחים הנכבדים לתאונה.
5. המדובר הוא בתאונה בעטיה סובל התובע מכאבים והגבלה בתנועות עמוד השדרה המותני והצווארי, אין צורך להכביר במילים בדבר כל הפעולות היומיומיות הכרוכות בהפעלת עמוד השדרה , ושיש בכך השפעה תפקודית ודאי לאדם שנזקק לישיבה ממושכת עמידה והליכה כמו גם התובע בענייננו.
6. אם לא די בכך בנוסף למגבלות האורתופדיות, בעטיה של התאונה סובל התובע מכאבי ראש, חוסר ריכוז והפרעות שינה. התובע ביצע סדרות אינטנסיביות של טיפולי פיזיותרפיה ורפואה משלימה, ונזקק לנטילת טיפול תרופתי והשלכות התאונה ונכותו בעטיה באים לידי ביטוי תפקודי בנסיבותיו. אשר כל אלו לא באו לידי ביטוי בהחלטת המומחה.
7. התובע יבקש לשמור על זכותו לזמן את המומחים הנכבדים לחקירה על חוות דעתם.
2. הבסיס לתחשיב :
8. התובע, עובד כשמאי מקרקעין במנהל מקרקעי ישראל, עבודה הכרוכה מעצם טיבה וטבעה בנסיעות, ריכוז וישיבה ממושכת.
9. בתאריך 26.3.23, היה התובע מעורב בתאונה, כנוסע באוטובוס, הוא פונה באמצעות מד"א שהוא כאוב וחבול לקבלת טיפול ראשוני בבית החולים קפלן.
10. התובע אשר המשיך לסבול מכאבים והגבלה בתנועות הצוואר, הגב ומרפק ימין, כמו גם הקרנת הכאבים לגפיים וכאבי ראש, המשיך במעקב הרפואי בקהילה, שם ביצע טיפולי פיזיותרפיה, מעקב נוירולוגי ובדיקות דימות, כמו כן הופנה לרפואה משלימה ומרפאת כאב.
11. בדיקת CT אשר כוונה לעמוד השדרה הצווארי הדגימה בלטי דיסק עם לחץ על השק התקאלי והיצרות דו צדדית של הנוירופורמינות.
12. התובע סבל, ועודנו סובל מכאבים וההגבלה בתנועות והקושי בתפקוד לא חלפו חרף טיפולי הפיזיותרפיה וטיפול מניעתי לכאבי ראש וגב, בעטיה של התאונה, הוא סובל מקשיי הירדמות, קשיי ריכוז, סף גירוי נמוך וכאבים.
13. מחמת התאונה ותוצאותיה, בשים לב לאופי המגבלות, התובע נאלץ להיעדר מעבדותו, לקחת ימי חופשה ו/או ימי מחלה, נזקק להפוגות ממושכות במהלכה ונגרמו לו הפסדי שכר.
14. התובע עובד במנהל מקרקעי ישראל, עבודה הכרוכה הן בישיבה משרדית והן בנסיעות ממושכות, באופי עבודתו ישנו משקל רב לשעות נוספות ולמענקים, שכרו במומו מסתכם בכ-  18,000 ₪  נטו בחודש.
רצ"ב תלושי שכר לחודשים ינואר – מאי 2023 וטופסי 106 מסומנים "כנספח 3"
15. לצרכי פשרה בלבד בשלב זה בלבד, בהינתן האמור, בהתחשב בכך שסובל מנכויות בשני תחומים, שלכל אחד בפני עצמו יש השפעה תפקודית, יחושבו הפסדי השתכרות בעתיד על פי נכות תפקודית בשיעור 10% בלבד (ולא למעלה מכך!) במכפלת שכרו.
3. התחשיב
1. הפסדי השתכרות בעבר- 

על פי קביעת המומחה האורתופדי בתקופת הנכות  הזמנית,

                    לצרכי פשרה בלבד, - על בסיס גלובאלי - 





20,000 ₪
2.  הפסדי השתכרות ביתר תקופת העבר - 

ע"ב גלובאלי, בגין חיסורים/שעות נוספות שנגרעו מחמת התאונה ותוצאותיה - 
  
35,000 ₪
3. הפסדי השתכרות בעתיד (עד גיל 67 )-
18,000 ₪ X  10% X  227.63 (מקדם היוון ל-28 שנים) -                    
         409,734  ₪                               
4. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 51,421 ₪  
5. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים רפואיים, לרבות בדיקות הדמיה, טיפולי פיזיותרפיה, טיפולי רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים בסל הבריאות ואינם מכוסים ע"י המל"ל והוא יזקק להם גם בעתיד-ע"ב גלובאלי לעבר ולעתיד - 




                                                                     25,000   ₪                                                                                            
6. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר ובעתיד לרבות בתקופת הנכויות הזמניות – על בסיס גלובאלי - 

30,000 ₪ 
7. כאב וסבל- על בסיס 10% נכות ובניכוי גיל -
            



22,371 ₪ 
                                                                                                               סה"כ-  593,526 ₪ 


___________________
אריאל פרייברג, עו"ד
                 ב"כ התובע
